Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1210/90 της 7ης Μαΐου 1990 σχετικά με την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων για το Περιβάλλον»

(98/C 73/25)

Στις 11 Ιουλίου 1997, το Συμβούλιο σύμφωνα με τις διατάξεις του άρθρου 130 Σ της Συνθήκης περί ιδρύσεως της Ευρωπαϊκής Κοινότητας ζήτησε από την Οικονομική και Κοινωνική Επιτροπή να γνωμοδοτήσει για την ανωτέρω πρόταση.

Το τμήμα «περιβάλλοντος, δημόσιας υγείας και κατανάλωσης», στο οποίο ανατέθηκε η προετοιμασία των σχετικών εργασιών υιοθέτησε τη γνωμοδότησή του βάσει της σχετικής έκθεσης της εισηγήτριας κ. Sαnchez Miguel στις 4 Νοεμβρίου 1997.

Η Οικονομική και Κοινωνική Επιτροπή υιοθέτησε (ομόφωνα) στις 11 Δεκεμβρίου 1997 στη διάρκεια της 350ής συνόδου ολομέλειας, με 93 ψήφους υπέρ, και 1 κατά την ακόλουθη γνωμοδότηση.

1. Εισαγωγή

1.1. Το έγγραφο της Επιτροπής παρουσιάζει την αξιολόγηση των επιτευγμάτων του Ευρωπαϊκού Οργανισμού Περιβάλλοντος, βάσει των στόχων που είχαν οριστεί στην πράξη της σύστασής του (), και οι οποίοι επικεντρώνονται κατά κύριο λόγο στην ενημερωτική αποστολή του. Στην προοπτική αυτή η πιο σημαντική πρωτοβουλία ήταν η δημοσίευση το 1995 δύο εκθέσεων για την κατάσταση του περιβάλλοντος: της «έκθεση Dobris» και της έκθεσης που καταρτίστηκε ως συμβολή στην αναθεώρηση του προγράμματος πολιτικής και δράσης υπέρ του περιβάλλοντος ().

1.1.1. Θα πρέπει επίσης να υπογραμμιστεί η αποστολή της συλλογής των στοιχείων στα κράτη μέλη, μέσω της προώθησης του ενημερωτικού δικτύου Eionet () που συνδέθηκε με τη συγκρότηση εννέα ευρωπαϊκών θεματικών κέντρων (CTE) (), τα οποία μεταξύ των διαφόρων λειτουργιών τους παρέχουν τα αντικειμενικά στοιχεία που κυκλοφορούν στο δίκτυο.

1.2. Στα πλαίσια αυτού του ενημερωτικού έργου, προωθήθηκε επίσης και η ένταξη των ευρωπαϊκών περιβαλλοντικών στοιχείων στα διεθνή προγράμματα προστασίας του περιβάλλοντος, με συγκεκριμένα αποτελέσματα όπως είναι η συμφωνία με την ΠΟΥ και το ΠΗΕΠ και την ΟΕΗΕΕ ().

1.3. Μία άλλη αποστολή που έχει επιτελεστεί από τον Οργανισμό με τα πρώτα σημαντικά πρακτικά αποτελέσματα είναι η ενθάρρυνση της ανάπτυξης τεχνικών πρόβλεψης στον τομέα του περιβάλλοντος καθώς και μεθόδων αξιολόγησης του κόστους τόσο των ζημιών που προκαλούνται στο περιβάλλον όσο και των πολιτικών που εφαρμόζονται για το θέμα αυτό.

1.4. Συνολικά η Επιτροπή θεωρεί σημαντικές τις προόδους που έχουν καταγραφεί από τον Οργανισμό, ειδικότερα όσον αφορά τη δημοσίευση των εκθέσεων 7 ωστόσο, θεωρεί ότι όσον αφορά τη λειτουργία των εθνικών ενημερωτικών δικτύων για τους διάφορους περιβαλλοντικούς τομείς βρισκόμαστε ακόμη σε προκαταρκτική φάση.

1.5. Υπό το φως των αποτελεσμάτων αυτών, η Επιτροπή θεωρεί ότι δεν θα πρέπει να προστεθούν προς το παρόν νέα καθήκοντα στον Οργανισμό 7 μετά την αξιολόγηση της δραστηριότητάς τους το 2002 θα εξεταστούν εκ νέου οι αρμοδιότητές του.

2. Σχέσεις μεταξύ ΟΚΕ και Οργανισμού

2.1. Η ΟΚΕ υποστήριξε αποφασιστικά την επείγουσα ανάγκη δημιουργίας του Οργανισμού ως υπερεθνικός οργανισμός που θα αντιπροσωπεύσει ένα ποιοτικό άλμα έναντι μιας σειράς μηχανισμών συντονισμού σε ευρωπαϊκό επίπεδο για την πληροφόρηση σχετικά με το περιβάλλον 7 μηχανισμοί που είχαν αρχίσει να λειτουργούν τη δεκαετία του '80. Στη γνωμοδότησή της σχετικά με τη δημιουργία του Οργανισμού () είχε υπογραμμίσει τη σημαντική συμβολή που ο οργανισμός αυτός μπορεί να δώσει στην εναρμόνιση των μεθοδολογικών και επιχειρησιακών μέσων που υφίστανται στα κράτη μέλη, όπως επίσης και την ενίσχυση της διεθνούς συνεργασίας στον τομέα της προστασίας του περιβάλλοντος, ειδικότερα σε ό,τι αφορά το ρόλο που η Ευρωπαϊκή Ένωση μπορεί να διαδραματίσει στους διεθνείς οργανισμούς και στην τεχνική και πληροφοριακή υποστήριξη τόσο έναντι των χωρών της Κεντρικής και Ανατολικής Ευρώπης όσο και έναντι των αναπτυσσόμενων χωρών.

2.2. Ήδη στη γνωμοδότηση αυτή η ΟΚΕ είχε εκφράσει την ανησυχία της, για τη δυνατότητα εξασφάλισης της συμμετοχής των διαφόρων οικονομικών και κοινωνικών παραγόντων καθώς και για την ανάγκη πρόληψης ότι ο Οργανισμός θα μπορεί να λειτουργήσει όχι μόνο κατόπιν αναθέσεως από την Επιτροπή αλλά να ανταποκρίνεται και στις αναγκαιότητες των κρατών μελών και κυρίως των πολιτών, μελετώντας τις κατάλληλες μορφές συνεργασίας με τους κυβερνητικούς οργανισμούς που δρουν στον τομέα αυτό, καθώς και με τα εθνικά και ευρωπαϊκά τεχνικοεπιστημονικά Ιδρύματα.

2.2.1. Η αναγκαιότητα να διασφαλισθεί η συμμετοχή αυτή είναι επιτακτική στα πλαίσια του 5ου προγράμματος δράσης στα θέματα του περιβάλλοντος που τονίζει την κοινή ευθύνη όλων των παραγόντων.

2.3. Οι καθυστερήσεις στην έναρξη της λειτουργίας του Οργανισμού έχουν επικριθεί επανειλημμένως από την ΟΚΕ, ειδικότερα το 1992, κατά το σχολιασμό του προγράμματος βιώσιμης ανάπτυξης ().

2.4. Από τη στιγμή που προωθήθηκαν οι δραστηριότητες στην Κοπεγχάγη, η ΟΚΕ έχει κρατήσει τακτικές επαφές, συμμετέχοντας στις πρωτοβουλίες που προωθούνται από τον Οργανισμό και αξιοποιώντας τις πληροφορίες και τις εκθέσεις που τίθενται στη διάθεσή της, καθώς και την βοήθεια των εμπειρογνωμόνων του σε μία σειρά ειδικών θεμάτων, ειδικότερα κατά τη διάρκεια της κατάρτισης των γνωμοδοτήσεων στα θέματα του ύδατος και των αποβλήτων.

2.5. Με την ευκαιρία αυτή, όπως και κατά τη συζήτηση με τον διευθυντή του Οργανισμού στο επίπεδο του τμήματος () τα μέλη της ΟΚΕ επέμεναν πάντοτε για την αναγκαιότητα διεύρυνσης των καθηκόντων του Οργανισμού και την ανάγκη της πιο στενής σύνδεσής του με τους διάφορους φορείς και με τους πολίτες.

2.6. Πιο πρόσφατα, με την ευκαιρία της κατάρτισης της γνωμοδότησης για την οικολογική επισήμανση, η ΟΚΕ ανέπτυξε μία χρήσιμη συζήτηση με τον Οργανισμό σχετικά με τον ενδεχόμενο ρόλο υποστήριξης στα πλαίσια του προγράμματος (), ειδικότερα όσον αφορά τη συλλογή των πληροφοριών που είναι αναγκαίες στην ανάλυση του κύκλου ζωής των προϊόντων. Μολονότι αποκλείει ένα ρόλο διαχειριστή, που δεν ανταποκρίνεται στις λειτουργίες του Οργανισμού, η ΟΚΕ εκφράζει την ευχή πιο δραστήριας συμμετοχής του στο πρόγραμμα.

2.7. Τέλος, οι πληροφορίες που διατίθενται στο κόμβο Internet του Οργανισμού, μολονότι περιορίζονται μόνο στην αγγλική γλώσσα, έχουν αποδεχθεί μία χρήσιμη αναφορά κατά τη διάρκεια του προγραμματισμού και της κατάρτισης των γνωμοδοτήσεων στα θέματα προστασίας του περιβάλλοντος.

3. Γενικές παρατηρήσεις

3.1. Λόγω της θετικής συμβολής του Οργανισμού, που αναφέρθηκε πιο πάνω και της συνεχιζόμενης ανάγκης ακριβούς και αναγνωρισμένης πληροφόρησης για την κατάσταση του περιβάλλοντος στην Ευρώπη, η ΟΚΕ θεωρεί υπερβολικά περιορισμένο το συμπέρασμα στο οποίο κατέληξε η Επιτροπή στο σημείο 4 της αιτιολογικής έκθεσης, σύμφωνα με το οποίο δεν είναι σκόπιμο να χορηγηθούν «νέες και σημαντικές αποστολές σε αυτή τη φάση ανάπτυξης». Η προσέγγιση αυτή φαίνεται να υπαγορεύεται κυρίως από λόγους δημοσιονομικού χαρακτήρα, δεδομένου ότι στο σημείο 5 δηλώνεται ότι δεν θα χορηγηθούν νέες πιστώσεις.

3.1.1. Είναι αναγκαίο να γίνει αξιολόγηση που να λαμβάνει υπόψη της την προστιθέμενη αξία που μπορούν να αποτελέσουν, οι εργασίες του Οργανισμού από τη στιγμή που θα ξεπεραστεί η αρχική φάση, κυρίως από την άποψη της εναρμόνισης των μεθοδολογιών συλλογής των στοιχείων και της συνεργίας μεταξύ των εργασιών των κρατών μελών στα πλαίσια των θεματικών δικτύων όπως επίσης σε συνάρτηση με την αξιολόγηση των περιβαλλοντικών συμβάντων.

3.1.2. Η εξέταση των επιδόσεων του Οργανισμού θα πρέπει επιπλέον να πραγματοποιηθεί λαμβάνοντας υπόψη την περιορισμένη περίοδο δραστηριότητας καθώς και τα μέσα που είχε στη διάθεσή του. Οι εκθέσεις που έχουν δημοσιευτεί έως σήμερα, όπως επίσης και η τράπεζα δεδομένων που διαθέτει είναι μεγάλης ωφέλειας για τους κοινοτικούς οργανισμούς, όπως επίσης για τους οικονομικούς και κοινωνικούς παράγοντες. Από την πλευρά του, το προσωπικό που εργάζεται στον Οργανισμό είναι πάντοτε διαθέσιμο να συνεργαστεί και να παρέχει πληροφορίες για τα θέματα της αρμοδιότητάς του στους οργανισμούς που τη ζητούν, όπως μπόρεσε η ΟΚΕ να επιβεβαιώσει σε διάφορες περιπτώσεις.

3.2. Η ΟΚΕ προβαίνει σε θετική αξιολόγηση της δραστηριότητας του Οργανισμού, και συμφωνεί με την παγίωση των καθηκόντων του στις κατευθύνσεις που προτείνονται από την Επιτροπή αλλά εκφράζει επίσης την ευχή για διεύρυνση της ενημερωτικής του εργασίας, όχι μόνο σε ό,τι αφορά την Επιτροπή και τα κράτη μέλη, αλλά επίσης και προς τους υπόλοιπους κοινοτικούς και κοινωνικούς οργανισμούς της ΕΕ. Εάν η ενημέρωση προορίζεται τελικά για τους πολίτες, θα πρέπει να διασφαλίζεται σε όλες τις επίσημες γλώσσες της ΕΕ και συνεπώς πρέπει να διατεθούν οι αναγκαίοι πόροι.

3.3. Όσον αφορά τα άλλα καθήκοντα, είναι αναγκαίο να διευρυνθούν για να καλύψουν τη «στρατηγική» περιβαλλοντικής αξιολόγησης και τη δραστηριότητα παρακολούθησης της περιβαλλοντικής κατάστασης της ΕΕ, όπως έχει ζητηθεί από την ΟΚΕ στη γνωμοδότησή της για το «Πρόγραμμα δράσης για την προστασία και για την ολοκληρωμένη διαχείριση των υπόγειων υδάτων» (), όπως επίσης και για να επιτραπεί μια πιο αποτελεσματική συμμετοχή του Οργανισμού στην υποστήριξη της παρουσίας της Ευρωπαϊκής Ένωσης σε υπερεθνικούς και διεθνείς οργανισμούς που αποβλέπουν στην προστασία του περιβάλλοντος.

3.3.1. Σε αυτά τα υπερεθνικά πλαίσια, σύμφωνα με την ΟΚΕ ο Οργανισμός θα πρέπει να έχει σημαντικό ρόλο συνεργασίας και με τις χώρες της Κεντρικής και Ανατολικής Ευρώπης που προετοιμάζονται να προσχωρήσουν στην ΕΕ, παρέχοντάς τους τις αναγκαίες πληροφορίες για την προσαρμογή των περιβαλλοντικών κανόνων τους. Σύμφωνα με τις τελευταίες μελέτες που έγιναν από την Επιτροπή αυτή είναι θεμελιώδης πτυχή ενόψει της ενσωμάτωσής τους στην ΕΕ.

3.4. Στα πλαίσια της ενσωμάτωσης της περιβαλλοντικής προστασίας στις διάφορες πολιτικές η ΟΚΕ κρίνει ότι ο Οργανισμός μπορεί επίσης να προσφέρει χρήσιμη τεχνική υποστήριξη σε όλες εκείνες τις υπηρεσίες που έχουν αρμοδιότητα στον περιβαλλοντικό τομέα, λαμβάνοντας υπόψη το αποτέλεσμα της αναθεώρησης στο Άμστερνταμ του άρθρου 130 της Συνθήκης και ειδικότερα του άρθρου 3, όπου θεσπίζεται η έννοια της ενσωμάτωσης της περιβαλλοντικής πολιτικής στην κατάρτιση και την υλοποίηση κάθε κοινοτικής πολιτικής και δράσης. Ειδική προσοχή αξίζει να δοθεί στο συντονισμό με τη ΓΔ ΧΙΙ 7 και αυτό γιατί οι ερευνητικές κατευθύνσεις της υπηρεσίας αυτής συνδέονται στενά με ζητήματα περιβάλλοντος και σε πολλές περιπτώσεις με εξελισσόμενα κανονιστικά σχέδια. Θα πρέπει να παγιωθεί η συνεργασία και να εξασφαλιστεί καλύτερη συνεργία μεταξύ των εργασιών του Οργανισμού και των αντίστοιχων του Κοινού Κέντρου Ερευνών, που προβλέπονται ήδη από τον κανονισμό, και να αποφευχθούν οι επικαλύψεις και τέλος να αξιοποιηθεί η ροή των πληροφοριών για τις καθαρές τεχνολογίες και τα προϊόντα που προέρχονται από τις ερευνητικές εργασίες που προωθούνται από τη βιομηχανία.

3.5. Από την άλλη πλευρά η ΟΚΕ υπογραμμίζει ότι δεν έχει εξευρεθεί ο τρόπος διασφάλισης της συμμετοχής στον Οργανισμό των διαφόρων κοινωνικοοικονομικών οργανισμών της ΕΕ, και ειδικότερα τον ΜΚΟ καθώς και των εκπροσώπων των καταναλωτών. Ένα μεγαλύτερο άνοιγμα του Οργανισμού έναντι των κοινωνικοοικονομικών παραγόντων μπορεί να διασφαλίσει τις πολλά υποσχόμενες εξελίξεις από κοινού με την προσέγγιση του προγράμματος για τη βιώσιμη ανάπτυξη που προβλέπει τη συμμετοχή όλων των παραγόντων στην προστασία του περιβάλλοντος.

3.6. Με την ευκαιρία η ΟΚΕ θεωρεί θετική την πρόσφατη πρωτοβουλία να πραγματοποιηθεί ευρεία διαβούλευση με τους ΜΚΟ που δρουν στον τομέα του περιβάλλοντος, με τη βιομηχανία και με τις συνδικαλιστικές οργανώσεις καθώς και με άλλες ΓΔ που είναι υπεύθυνες για τον τομέα του περιβάλλοντος, με το Ευρωπαϊκό Κοινοβούλιο, με την Οικονομική και Κοινωνική Επιτροπή και με την Επιτροπή των Περιφερειών σχετικά με το δεύτερο πρόγραμμα εργασίας του Οργανισμού για την περίοδο 1999-2003. Η ΟΚΕ προτείνει δοθεί συνέχεια και συγκεκριμένη μορφή σε παρόμοιες διαβουλεύσεις, ακόμα και για πιο ειδικά θέματα εργασίας του Οργανισμού.

4. Εξέταση των προτεινόμενων τροποποιήσεων

4.1. Οι τροποποιήσεις που προτείνονται από την Επιτροπή έχουν δύο κατευθύνσεις, τη διεύρυνση και παγίωση της ενημερωτικής λειτουργίας του οργανισμού, μέσω της τροποποίησης του άρθρου 2 και 4, και η άλλη τη λειτουργία του διοικητικού Συμβουλίου.

4.2. Άρθρο 2: Διεύρυνση των λειτουργιών του Οργανισμού

4.2.1. Θεωρούνται γενικότερα θετικές οι νέες λειτουργίες που παραχωρούνται στον Οργανισμό, με την έννοια ότι ενισχύεται η ενημερωτική του λειτουργία ειδικότερα, δια μέσου της πρότασης των απαραίτητων στοιχείων κατά την υποβολή των ενημερωτικών εκθέσεων.

4.2.2. Ωστόσο, θα ήταν χρήσιμο να διευρυνθεί και προς άλλους οργανισμούς, Συμβούλιο, Κοινοβούλιο, ΟΚΕ, κ.λπ. η δυνατότητα ενημέρωσης από τον Οργανισμό. Επίσης σε σχέση και με τη λειτουργία υποστήριξης της περισυλλογής πληροφοριών το σημείο ii) θα πρέπει να αναφέρεται στο περιεχόμενο «πρότυπων προδιαγραφών περισυλλογής πληροφοριών» ως τρόπο εναρμόνισης της πληροφορίας που παρέχεται στα κράτη μέλη.

4.2.3. Επίσης θεωρούμε ότι στα πλαίσια των νέων ενημερωτικών αρμοδιοτήτων υπάρχει χώρος και για τους μη κυβερνητικούς οργανισμούς (ΜΜΟ, συνδικάτα, οργανώσεις καταναλωτών). Επίσης θα πρέπει οι οργανισμοί που είναι επιφορτισμένοι με την πολιτική για το περιβάλλον στα διάφορα επίπεδα της Διοίκησης των κρατών μελών να έχουν τη δυνατότητα να προμηθεύονται αυτή την ενημέρωση.

4.2.4. Από την άλλη μεριά, η διατύπωση του εν λόγω σημείου μειώνει την ανεξαρτησία του Οργανισμού που από «παροχή ... της αναγκαίας αντικειμενικής πληροφόρησης» μετατρέπεται σε «παροχή της αναγκαίας πληροφορίας που διευκρινίζει». Για το λόγο αυτό η ΟΚΕ υποστηρίζει τη διατήρηση του αρχικού κειμένου.

4.2.5. Στην πρόταση της Επιτροπής ενσωματώνεται η αρχή του σημείου iii), η συγκρότηση δηλαδή αποθέματος πληροφοριών που ισοδυναμεί με ευρωπαϊκό κέντρο ενημέρωσης. Η ΟΚΕ, υπενθυμίζοντας τα επανειλημμένα αιτήματα που περιέχονταν στις γνωμοδοτήσεις της, θεωρεί ότι αυτό θα πρέπει να αποκτήσει τη μορφή δημόσιου μητρώου, με τρόπο ώστε να έχουν πρόσβαση σε αυτό όλοι οι οργανισμοί και τα άτομα που ενδιαφέρονται για τις πληροφορίες που αφορούν το περιβάλλον. Για το λόγο αυτό ζητούμε την ενσωμάτωση νέου σημείου του xiv) στο άρθρο 2, με το ακόλουθο κείμενο «Να επιφορτιστεί με τη δημιουργία μητρώου υποχρεωτικών πληροφοριών σύμφωνα με τους περιβαλλοντικούς κανόνες».

4.2.6. Το περιεχόμενο του σημείου vi) απαιτεί την κατάρτιση από τον Οργανισμό, ενημερωτικής έκθεσης για «την κατάσταση του περιβάλλοντος» ανά πενταετία. Η ΟΚΕ ζητεί να προστεθούν μετά την λέξη «κατάσταση» οι όροι «προοπτική και τάσεις» πράγμα που θα επιτρέψει την εισαγωγή μιας δυναμικής μεταβλητής στο περιεχόμενο της έκθεσης. Η ΟΚΕ θεωρεί επίσης ότι λόγω των ταχύτατων μεταβολών στην κατάσταση του περιβάλλοντος, οι εκθέσεις για τους ετήσιους δείκτες πρέπει να συνδεθούν με την πολυετή έκθεση που συντάσσει η επιστημονική επιτροπή προκειμένου να υπάρξει πιο έγκυρη προοπτική από επιστημονική σκοπιά.

4.2.7. Όσον αφορά το νέο σημείο xi) πρέπει να προστεθούν μετά τις λέξεις «κοινή γνώμη» οι λέξεις «στη γλώσσα τους».

4.2.8. Στο νέο σημείο xii) πρέπει να προστεθεί και αναφορά στη «στρατηγική ή ολοκληρωμένη περιβαλλοντική αξιολόγηση», σύμφωνα με όσα περιέχονται στην οδηγία για την αξιολόγηση των επιπτώσεων ορισμένων προγραμμάτων και σχεδίων για το περιβάλλον ().

4.2.9. Επίσης ζητάμε την ενσωμάτωση του σημείου xv), στο άρθρο 2, με το ακόλουθο κείμενο: «να συμβάλει στην περισυλλογή των πληροφοριών και στη διάδοση των αποτελεσμάτων σε συνεργασία με το ευρωπαϊκό πρόγραμμα χορήγησης της οικολογικής επισήμανσης».

4.2.10. Τέλος, πρέπει να ενσωματωθεί στο άρθρο 2, το τμήμα του τροποποιημένου άρθρου 20 που αναφέρεται στην αρμοδιότητα του Οργανισμού να «συμμετέχει στον έλεγχο της εφαρμογής στα θέματα του περιβάλλοντος, σε συνεργασία με την Επιτροπή και τους αρμόδιους οργανισμούς των κρατών μελών».

4.3. Άρθρο 4: Αρμοδιότητες του δικτύου

4.3.1. Είναι σημαντικό να συγκροτηθούν στο σύνολό τους τα εθνικά δίκτυα και να παρέχουν τις πληροφορίες που θα επιτρέψουν στον Οργανισμό να επιτελέσει την ενημερωτική λειτουργία του. Για το σκοπό αυτό η πρόταση πρόσθεσης δεύτερης παραγράφου στο σημείο 2 του άρθρου 4, γίνεται δεκτή θετικά, σε ό,τι αφορά την υποχρέωση των κρατών μελών να παρέχουν τις αναγκαίες πληροφορίες.

4.3.2. Η ΟΚΕ έχει επίγνωση του γεγονότος ότι σε ορισμένες περιπτώσεις τα εθνικά δίκτυα δεν είχαν αναπτυχθεί πλήρως, πράγμα που δημιουργεί δυσκολίες για την κατάρτιση συνολικού ενημερωτικού πλαισίου. Για το λόγο αυτό θα ήταν ενδιαφέρον να επισημάνει ο Οργανισμός τις διαφορές αυτές, μέσω καταγραφής των δικτύων, προκειμένου η Επιτροπή και τα κράτη μέλη να μπορέσουν να μελετήσουν τα αναγκαία μέτρα για την εξομάλυνση της κατάστασης. Η χρηματοδοτική υποστήριξη για αυτή την ενέργεια μπορεί να προέλθει από το Ταμείο Συνοχής.

4.4. Άρθρο 8: Διοικητικό Συμβούλιο

4.4.1. Η ΟΚΕ αποδέχεται την παρουσία στο διοικητικό συμβούλιο εκπροσώπων των κρατών μελών που προσχωρούν στον ΕΟΧ. Ωστόσο, σύμφωνα και με την προηγούμενη γνωμοδότησή της για τον oργανισμό (), η ΟΚΕ ζητά εκ νέου στο άρθρο 8 να περιλαμβάνεται αναφορά στην ανάγκη διαβούλευσης διαφόρων κοινωνικοοικονομικών φορέων για το πολυετές πρόγραμμα (παράγραφος 4), να βρεθούν οι μορφές που θα εξασφαλίσουν την πραγματοποίηση αυτής της διαβούλευσης σε τακτική βάση, με την παρουσία, ενδεχομένως, στο διοικητικό Συμβούλιο ενός εμπειρογνώμονα που θα εκπροσωπεί τους ΜΚΟ που δρουν στον τομέα του περιβάλλοντος καθώς και η ετήσια έκθεση (παράγραφος 6) να διαβιβάζεται επισήμως στην Οικονομική και Κοινωνική Επιτροπή και στην Επιτροπή των Περιφερειών. Πρόκειται πράγματι για την τυποποίηση μορφών συνεργασίας και διαβούλευσης που υπάρχουν ήδη αλλά που απαιτείται η αναγνώρισή τους στον κανονισμό του Οργανισμού.

4.4.2. Όσον αφορά τη δημιουργία εκτελεστικής επιτροπής, που θα καταστήσει τις εργασίες του διοικητικού συμβουλίου περισσότερο ευέλικτες και γρήγορες, η ΟΚΕ δεν έχει τίποτα να αντιπροτείνει, παρά μόνο να υπάρχει ισορροπία στη σύνθεσή του συμπεριλαμβανομένων και των ΜΚΟ, όσον αφορά την εκπροσώπηση των συμφερόντων.

5. Συμπεράσματα

5.1. Από την εξέταση των προηγουμένων σημείων, μπορεί συνοπτικά να συμπεράνει κανείς ότι το αποτέλεσμα των αλλαγών που προβλέπονται θα επιφέρουν μεγαλύτερη ανεξαρτησία και αποτελεσματικότητα στον Οργανισμό, πράγμα που θα του επιτρέψει να αποτελέσει κατάλληλο μέσο για το νέο προσανατολισμό που δόθηκε στην περιβαλλοντική πολιτική στο Άμστερνταμ.

5.1.1. Η προσέγγιση της εργασίας του Οργανισμού με όλους τους πολίτες της ΕΕ, διέρχεται κατ'αρχάς από τη διεύρυνση της συμμετοχής των οργανισμών που εκπροσωπούν τα συμφέροντά τους, διασφαλίζοντας ταυτόχρονα ότι στο διοικητικό Συμβούλιο θα υπάρξει ισορροπία. Κατά δεύτερο λόγο, πρέπει να γίνουν προσιτές οι δημοσιεύσεις του μέσω της έκδοσής τους στις επίσημες γλώσσες της Κοινότητας, αναζητώντας τα μέσα κοινής χρηματοδότησης με τους δημόσιους και ιδιωτικούς οργανισμούς κάθε κράτους.

5.1.2. Είναι αναγκαίο να μετατραπεί ο Οργανισμός σε όχημα ολοκλήρωσης κάθε πολιτικής με περιβαλλοντικές επιπτώσεις, σε συνεργασία όχι μόνο με την Επιτροπή αλλά και με όλους τους οργανισμούς που σχετίζονται με το περιβάλλον. Προς την κατεύθυνση αυτή μπορεί να ενσωματωθεί και η λειτουργία του ενόψει της διεύρυνσης της ΕΕ.

5.1.3. Σε σχέση με τα καθήκοντά του, πρέπει να τονισθεί η ανάγκη να διαθέτει ο Οργανισμός αρμοδιότητες στα θέματα της «στρατηγικής ή ολοκληρωμένης περιβαλλοντικής αξιολόγησης», όπως επίσης και παρέμβασης από κοινού με την Επιτροπή, όσον αφορά τον έλεγχο της συμμόρφωσης με την περιβαλλοντική πολιτική της Κοινότητας.

5.2. Όλα αυτά μπορούν να γίνουν μόνο εάν ο Οργανισμός διαθέτει επαρκή χρηματοδότηση σε σχέση με τα καθήκοντα που του έχουν ανατεθεί, και για το λόγο αυτό μπορεί να αντιμετωπιστεί η περίπτωση να διαθέτει δικό του προϋπολογισμό ώστε να μην επιβαρυνθεί η ΓΔ ΧΙ με τις μελλοντικές δημοσιονομικές αυξήσεις.

Βρυξέλλες, 11 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() Κανονισμός (ΕΟΚ) αριθ. 1210/90 του Συμβουλίου, ΕΕ L 120 της 11.5.1990 - Γνωμοδότηση ΟΚΕ, ΕΕ C 56 της 7.3.1990.

() ΕΕ C 140 της 11.5.1996.

() «European Environment Information and Observation Network».

() ΕΘΚ: ατμοσφαιρικές εκπομπές, ποιότητα της ατμόσφαιρας, κατάλογος των πηγών των δεδομένων, εσωτερικά ύδατα, χλωρίδα, θαλάσσιο περιβάλλον, προστασία της φυσικής κληρονομιάς, ποιότητα του εδάφους και απόβλητα.

() Παγκόσμια Οργάνωση Υγείας, πρόγραμμα των Ηνωμένων Εθνών για το περιβάλλον, Οικονομική Επιτροπή των Ηνωμένων Εθνών για την Ευρώπη.

() ΕΕ C 56 της 7.3.1990.

() ΕΕ C 287 της 4.11.1992, σημείο 7.4.2.

() Παράρτημα στα πρακτικά της 176ης συνεδρίασης του τμήματος «περιβάλλοντος, δημόσιας υγείας και κατανάλωσης» της ΟΚΕ, 3 Μαρτίου 1995.

() ΕΕ C 296 της 29.9.1997, σημείο 3.3.1.10.

() ΕΕ C 355 της 25.11.1996 7 ΕΕ C 89 της 19.3.1997.

() ΕΕ C 129 της 25.4.1997 7 ΕΕ C 287 της 22.9.1997.

() ΕΕ C 56 της 7.3.1990.